প্রাকৃতিক দুর্যোগ
বাংলাদেশ এবং পশ্চিমবঙ্গে, গাঙ্গেয় পললভূমির ভূগর্ভস্থ জলস্তর জনগণের জন্য পানি সরবরাহে ব্যবহূত হচ্ছে। প্রাকৃতিকভাবে এ পানিতে আর্সেনিক দূষণ ঘটছে, যা লক্ষলক্ষ মানুষের স্বাস্থ্যের উপর মারাত্মক ক্ষতিকর প্রভাব ফেলছে। বাংলাদেশে আর্সেনিক দুষণীয় মাত্রায় পাওয়া গেছে এমন এলাকাসমূহ প্রধানত দেশের দক্ষিণ পূর্বাঞ্চল (লক্ষ্মীপুর, নোয়াখালী, চাঁদপুর) দক্ষিণ পশ্চিমাঞ্চল (কুষ্টিয়া, যশোর, ফরিদপুর) এবং পশ্চিমাঞ্চলীয় অংশে (নবাবগঞ্জ) সীমাবদ্ধ, যা গঙ্গা ব-দ্বীপ সমভূমির অন্তর্ভুক্ত। ভূগর্ভস্থ জলস্তরের ১০০ মিটার উচ্চ স্তরের মধ্যে প্রধানত আর্সেনিকের কেন্দ্রীভবন ঘটে। ভূ-পৃষ্ঠের পানির স্রোতের প্রাকৃতিক প্রক্রিয়া শেষাবধি আর্সেনিক দূর করবে কিন্তু এ প্রক্রিয়ায় সম্পন্ন হতে হাজার হাজার অথবা দশ হাজার বৎসর সময়ের প্রয়োজন হবে। পশ্চিমবঙ্গেও একইরূপ ভূতাত্ত্বিক এবং জল ভূতাত্ত্বিক অবস্থায় আর্সেনিক দূষণ ঘটেছে। ভূ-পৃষ্ঠের পানিতে আর্সেনিক দূষণ মানবজাতির সম্মুখে নতুন কোন স্বাস্থ্যসমস্যা নয় এবং এটিকে সফলভাবে মোকাবেলা করা যেতে পারে। স্বল্পমেয়াদি ব্যবস্থা যেমন আর্সেনিক পাওয়া গেছে এমন কূপ, নলকূপ চিহ্নিত করণ, দূষণমুক্ত ভূ-পৃষ্ঠের উপরের পানি ব্যবহার, বৃষ্টির পানি এবং বাড়িতে আর্সেনিক দূষণ মুক্তকরণ স্থাপনা নির্মাণের মত পদক্ষেপ গ্রহণ করা যেতে পারে। দীর্ঘমেয়াদি ব্যবস্থাদি যেমন দূষণহীন ভূগর্ভস্থ জলস্তরে কূপ স্থাপন, জনসমষ্টি ভিত্তিক আর্সেনিক দূষণ মুক্তকরণ স্থাপনা নির্মাণ এবং দূষণমুক্ত ভূ-পৃষ্ঠের উপরের পানির সরবরাহ প্রণালী গড়ে তোলার বিষয়টি বিবেচিত হতে পারে। এ সংক্রান্ত দীর্ঘমেয়াদী গবেষণার ক্ষেত্রে আর্সেনিক দূষণযুক্ত পানি দ্বারা সেচের বিষয়টি বিবেচ্য হওয়া উচিত। ভূগর্ভস্থ পানির উত্তোলন নিম্নতম পর্যায়ে রাখতে হবে এবং সংযোজিত ব্যবস্থায় ভূ-পৃষ্ঠের উপরের পানির ব্যবহার এবং ভূগর্ভস্থ পানি নিয়ে ভবিষ্যত পানি উন্নয়ন নীতি গ্রহণ করতে হবে।
পানির গুণমান
[[File:View of urban runoff discharging to coastal waters.jpg|right|200px|thumb|upright|[[Urban runoff|শহরঞ্চলের ময়লা পানি]] সাগরের উপকূলে ফেলা হচ্ছে]]
পরিবেশগতভাবে পানির গুণগত মান, একে সর্বপরিব্যাপ্তিতে পানির গুণগতমানও বলে, যা [[হ্রদ]], [[নদী]] এবং [[সাগর]] সম্পর্কিত। আশেপাশের পরিবেশ, বাস্তুতন্ত্র, এবং মানুষের উদ্দেশ্যপ্রণোদিত ব্যবহারের কারণে ভূপৃষ্ঠের পানির পানির গুণগতমানের উল্লেখযোগ্যভাবে পরিবর্তিত হতে পারে। বিষাক্ত পদার্থের উপস্থিতি এবং উচ্চ জনসংখ্যা বিশিষ্ট এলাকায় [[অণুজীব]] সমূহ খাওয়া হয়না এমন কাজ যেমন জমিতে পানি দেয়া, সাঁতার কাটা, মাছ ধরা, রাফটিং, নৌকা চালনা করা এবং শিল্প প্রতিষ্ঠানে পানি ব্যবহারে স্বাস্থ্য ঝুঁকি তৈরি করতে পারে। এই অবস্থা বন্যপ্রাণীকেও প্রভাবিত করতে পারে, যারা এই পানি খাওয়ার জন্য ব্যাবহার করে বা বসবাসের জন্য। পানির গুণগতমান রক্ষার আধুনিক আইন সাধারণত মৎস্য এবং বিনোদনমূলক ব্যবহারের সুরক্ষা দিয়ে থাকে এবং এটি বর্তমানে পানির সর্বনিম্ন আদর্শ মান ধরে রাখার জন্য প্রয়োজন। 
[[File:Monster Soup commonly called Thames Water. Wellcome V0011218.jpg|thumb|left| [[William Heath (artist)|উইলিয়াম হিথের]] একটি বিদ্রুপাত্মক কার্টুন, যেখানে লন্ডনে পানির একটি ফোটায় (লন্ডন ওয়াটার সাপ্লাই রিপোর্ট, ১৮২৮ কমিশনিং এর সময়) কিছু দানব দেখাচ্ছে এক মহিলা]]
জনসাধারণের মধ্যে কিছু আকাঙ্ক্ষা আছে যে এই আইনগুলো পানির উৎসগুলোকে বর্তমান অবস্থা থেকে শিল্পযুগের পূর্বের অবস্থার দিকে ফিরিয়ে দিতে পারে। বর্তমান পরিবেশ আইনে জলাশয়ের পানির নির্দিষ্ট বাবহারের উপর তাগিত দেয়া হয়েছে। বর্তমানে কিছু দেশ পানিকে নির্দিষ্ট পরিমানে [[পানি দূষণ|দূষিত]] করার অনুমতি দিচ্ছে, যতক্ষণ পর্যন্ত না তা কোন নির্দিষ্ট ব্যবহারের জন্য ক্ষতিকারক হচ্ছে। তবে ভূগর্ভস্থ পরিবর্তনগুলি (যেমন, [[Land development|জমির উন্নয়ন]], [[Urbanization|নগরায়ণ]], [[Clearcutting|বনভূমি]] কেটে ফেলা) মিঠাপানির উৎসকে, তার পূর্ববর্তী অবস্থার দিকে ফিরে যাওয়ার ক্ষেত্রে একটি গুরুত্বপূর্ণ চ্যালেঞ্জ হবে। এক্ষেত্রে, পরিবেশ বিজ্ঞানীরা স্বাস্থ্যকর বাস্তুতন্ত্রের বিকাশের লক্ষ্য অর্জনের উপর মনোযোগ দিচ্ছে , যা [[বিপন্ন প্রজাতি]]র সুরক্ষা এবং মানবস্বাস্থ্য রক্ষায় সাহায্য করতে পারে।